สวัสดีครับคุณ แฟนผมเป็นประจำเดือนวันที่ 28 ก.ค. ประมาณวันที่ 5 นับจากวันแรกที่เป็นประจำเดือน เธอบอกว่า ประจำเดือนเธอเป็นเลือดจางๆออกเหลืองๆ คล้ายกับยาเบตาดีน วันที่ 6-7 นับจากวันแรกที่เป็นประจำเดือน ก้อเริ่มมาน้อยลงและหายไป วันที่ 8 นับจากวันแรกที่เป็นประจำเดือน ผมมีเพศสัมพันธุ์กับแฟน พบว่ามีน้ำเหลืองๆออกมาปนกับเลือดปริมาณมาก ผมคิดว่าประจำเดือนคงไม่หมดจึงไม่ได้คิดอะไร วันที่ 9 นับจากวันแรกที่เป็นประจำเดือน ผมมีเพศสัมพันธุ์กันอีกครั้ง พบว่าเป็นแบบเดิม ผมสังเกตุเห็นว่าเป็นน้ำขาวขุ่นออกเหลืองๆปนกับเลือด ผมจึงไปสืบค้นข้อมูล สืบค้นได้ว่า น้ำสีขาวขุ่นออกเหลืองคือ ตกขาวที่ ผิดปกติ ผมก็ได้ถามอาการของเธอ เธอบอกว่า มันมีอาการคันเป็นช่วงๆ แต่คันมาก มีกลิ่นคาวๆ และมีสีแปลกๆ เพราะปกติ ตกขาวของเธอจะเป็นน้ำใสๆ ผมจึงนำอาการของเธอไปถามกับเภสัช เขาบอกว่าเป็นเชื้อราในช่องคลอด เขาจึงจัดยาสอด และยาเม็ดมาให้ หลังจากที่ผมให้เธอใช้ยาสอดไปแล้ว วันที่ 10 นับจากวันแรกที่เป็นประจำเดือน เธอบอกว่ามีตกขาวออกมา แต่เป็นสีเดียวกับยาสอด คือสีขาวขุ่น แต่มีเลือดปนออกมาด้วยนิดหนึ่ง แต่ระหว่างช่วงที่มีประจำเดือน ประจำเดือนของเธอออกมากระปริบกระปอย ผมไม่ได้คิดอะไร คิดว่าเป็นผลข้างเคียงของยาคุมฉุกเฉิน(แต่เธอกินยาคุมแบบ 28 เม็ด ยี่ห้อแอนนาอยู่แล้วนะครับ ปกติผมใช้ถุงยางตลอด แต่ช่วงเม็ดที่ 25 ถุงยางเกิดขาด ผมจึงให้เธอกินยาคุมฉุกเฉินตามไป) ผมอยากทราบว่า อาการตกขาวผิดของเธอน่าเป็นห่วงมากไหม จะเป็นอันตรายกับเธอหรือไม่ และอาการตกขาวเป็นสีเดียวกับยาสอดมีเลือดปนออกมานิดหนึ่ง มันเป็นอาการปกติหลังใช้ยาสอดหรือเปล่าครับ ขอบครับบบ
สวัสดีค่ะ การตกขาวแบบผิดปกติจะมีลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้นกรณีของ นั้น คิดว่าเป็นอาการตกขาวที่ผิดปกตินะคะ แต่ยังไม่สามารถระบุสาเหตุได้ค่ะส่วนการตกขาวที่มีสีเดียวกับยาที่สอด คิดว่าเป็นกากยาที่เหลือจากการสอดยานะคะหากไม่มีอาการคัน ไม่มีกลิ่นคาว สามารถรอดูอาการก่อนได้นะคะส่วนเลือดที่ออก หากมีประวัติใช้ยาคุมฉุกเฉิน แนะนำให้รอดูอาการก่อนเช่นกันแนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะหากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะ